Horný Tisovník

Horný Tisovník je obec na Slovensku v okrese Detva.

 Polohopis 
Je to malá obec obklopená pohoriami Javorie a Ostrôžky. Stredom obce preteká rieka Tisovník.

 Kultúra a zaujímavosti 
 Pamiatky 
 Rímskokatolícky kostol sv. Filipa a Jakuba, jednoloďová baroková stavba so segmentovým ukončením presbytéria, bez veže, z rokov 1751-1755. Kostol stojí na mieste staršej stredovekej stavby. Úpravami prešiel v roku 1896 a v 20. storočí, keď získal súčasnú podobu. Interiér je zaklenutý valenou klenbou s lunetami. V interiéri sa nachádza neskorobarokový hlavný oltár s obrazom Panny Márie z polovice 18. storočia. Z tohto obdobia pochádzajú aj bočné oltáre Panny Márie a Božského srdca  Ježišovho a medená tepaná krstiteľnica.

 Evanjelický kostol, jednoloďová  neoklasicistická stavba so segmentovým ukončením presbytéria a vežou tvoriacou súčasť hmoty stavby z roku 1867. Stavba stojí na mieste drevenej modlitebne z roku 1791. V interiéri sa nachádza neoklasicistický kazateľnicový oltár z doby vzniku stavby. Kostol má hladké fasády s polkruhovo ukončenými oknami, veža je ukončená ihlancovou helmicou.

 Dedinská zvonica, drevená ľudová stavba na pôdoryse štvorca so stanovou strechou.

 Evanjelický cintorín, súbor insitných maľovaných kamenných reliéfnych náhrobkov z 19. storočia a začiatku 20. storočia.

 Referencie 

 Iné projekty 

 Externé odkazy 

 Najkrajší kraj- turistické atrakcie v obci


Kategória:Obce okresu Detva